கேள்வி: சுரங்க லக்மால் பற்றி விளக்கவும்.
பதில்: ரனசிங்க ஆரச்சிகே சுரங்க லக்மால் (''Ranasinghe Arachchige Suranga Lakmal,'' பிறப்பு: மார்ச்சு 10, 1987), இலங்கைத் துடுப்பாட்ட அணி வீரர் ஆவார். இவர் இலங்கை அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் வலது கை மட்டையாளர் மற்றும் வலது கை விரைவு வீச்சு ஆவார். 2008-2009 ஆம் ஆண்டில் நடைபெற்ற பாக்கித்தான் துடுப்பாட்ட அணி எதிரான தொடரில் இடம்பெற்றார். பின் இலங்கைத் துடுப்பாட்ட அணி வீரர்கள் சென்ற பேருந்தின் மீது பயங்கரவாதிகள் நடத்திய தாக்குதலில் இவர் காயமடைந்தார். இவர் தமிழ் யூனியன் துடுப்பாட்ட சங்கத்திற்காக விளையாடி வருகிறார். மேலும் 2014 ஐசிசி உலக இருபது20 போட்டித் தொடரில் கோப்பைவென்ற இலங்கை அணியில் இடம்பிடித்திருந்தார்.அம்பாந்தோட்டை மாவட்டம் இலங்கைத் துடுப்பாட்ட அணி தேர்வான முதல் வீரர் இவர் ஆவார்.